Wildcard string compare (globbing) - CodeProject 12,749,201 members (36,612 online)
Last Visit: 31-Dec-99 19:00 Last Update: 20-Feb-17 6:06Refresh1 Betaling in die geval van diensbeëindiging - Jy en die RegJy en die Reg
Tuis › Artikels › Arbeidsreg › Betaling in die geval van diensbeëindiging
Betaling in plaas van die werk van kennistyd in die geval van diensbeëindiging
Artikel 38 van die Wet op Basiese Diensvoorwaardes bepaal dat wanneer die werkgewer betaling aanbied in plaas daarvan om ʼn werknemer kennis te gee ingevolge artikel 37 van die Wet op Basiese Diensvoorwaardes, ʼn werkgewer die werknemer die vergoeding kan betaal wat die werknemer gedurende daardie kennistydperk sou verdien het sou die werknemer tydens daardie kennisgewingtydperk gewerk het. Die berekening van daardie verdienste word gereguleer deur artikel 35 wat oor die berekening van besoldiging en lone handel.
Dit is belangrik om te onthou dat die kennistydperk wat uitbetaal moet word, bereken word volgens hoe lank die werknemer in diens was. Waar ʼn werknemer vir korter as ses maande in die werkgewer se diens was, hoef die werkgewer slegs ʼn week se kennis uit te betaal. Waar die werknemer tussen ses maande en ʼn jaar in diens was, hoef die werkgewer slegs twee weke se kennis uit te betaal en waar die werknemer 12 maande of langer in diens van die werkgewer was, moet die werkgewer ʼn maand se vergoeding betaal vir die kennistydperk wat die werknemer normaalweg sou werk. As die dienskontrak ander tydperke vir kennisgewing voorskryf, sal die vergoeding vir die kennistydperk ooreenkomstig die bepalings in die kontrak wees, maar dit kan nie minder gunstig wees as die minimum tydperke wat die Wet op Basiese Diensvoorwaardes bepaal nie.
Indien ʼn werknemer bedank deur kennis te gee en bereid is om die kennistydperk te werk, en die werkgewer sou bepaal dat dit nie nodig is om verder te werk nie, moet die werkgewer die werknemer vergoed vir die kennisgewingstydperk wat hy/sy sou werk, tensy die werknemer en die werkgewer anders ooreenkom.
Dit is ook belangrik om te onthou dat waar ʼn werknemer bedank en hy/sy nie die nodige kennis gee nie (met ander woorde die bedanking is op ʼn 24-uur-basis), sal die werkgewer daarop geregtig wees om sivielregtelike stappe vir kontrakbreuk teen die werknemer te neem. Verder kan ʼn werknemer nie aanspraak maak op kennis-uitbetaling waar die werknemer weens wangedrag of swak werksprestasie summier afgedank is nie.